section_heading: Novije godine
paragraph_text: Nakon završetka serija Prijatelji i Frasier 2004. godine, NBC je ostao s dosta običnog programa i bez pravih hitova.<ref> Iduća je sezona bila jedna od najlošijih od svih u zadnja tri desetljeća, spustivši se na četvrto mjesto s rejtinzima, iza CBS-a, Foxa i ABC-a. U tom su razdoblju sve mreže patile od manjka gledanosti zbog povećenja tržišta s kabelskom televizijom, kućnim video izdanjima, videoigrama i internetom, s tim da je NBC najgore prošao. U nadolazećim sezonama, s manjkom pravih hit serija, gledanost su najviše držale kritičke uspješnice U uredu i Televizijska posla. Nakon osam godina, NBC je povratio licencu za prijenos utakmica NFL-a, no i dalje je ostao na četvrtom mjestu ljestvice američkih TV mreža.